Source: http://europa.eu/youreurope/business/sell-abroad/resolving-disputes/small-claims/index_mt.htm
Timestamp: 2017-10-23 00:53:36+00:00
Document Index: 1746482

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ']

Aġġornat 14/07/2017
Għal xiex tintuża?
Tista' tuża l- Proċedura Ewropea għal Talbiet Żgħar biex tagħmel talba kontra:
negozju ieħor
Il-proċedura tkopri talbiet sa €5,000 (mingħajr spejjeż) fi kwalunkwe pajjiż tal-UE minbarra d-Danimarka.
Il-Proċedura Ewropea għal Talbiet Żgħar hija alternattiva għall-proċeduri nazzjonali. Sentenza għal din il-proċedura hija rikonoxxuta u infurzabbli fi Stat Membru ieħor tal-UE u ma tistax tiġi kkontestata (sakemm ma jkunx hemm inkonsistenzi ma' sentenza eżistenti fil-pajjiż l-ieħor tal-UE bejn l-istess partijiet).
m'għandekx għalfejn tqabbad avukat biex tibda Proċedura għal Talbiet Żgħar
it-talba għandha tiġi solvuta aktar malajr
il-proċedura hija aktar sempliċi, speċjalment għal talbiet transkonfinali
Kemm se jqum flus dan kollu?
Normalment ikollok tħallas tariffa tal-qorti . Tirċievi rimborż jekk tirbaħ il-każ tiegħek.
F'każijiet transkonfinali, jaf ikollok tħallas ukoll għat-traduzzjoni tal-formoli. Tirċievi rimborż ta' dawn l-ispejjeż jekk tirbaħ il-każ tiegħek.
Kif taħdem il-proċedura tat-talba?
Tista' tagħmel talba billi tuża l- formoli għal talbiet żgħar .
Imla l- Formola A u ibgħatha lill- qorti li għandha ġuriżdizzjoni fuq it-talba. Dan jista' jkun fil-pajjiż fejn huwa stabbilit in-negozju tiegħek jew fil-pajjiż l-ieħor tal-UE kkonċernat.
Ladarba l-qorti tirċievi l-formola tal-applikazzjoni għandha timla l-parti tal- formola tat-tweġiba .
Il-qorti tista' titolbok timla l- formola B jekk tqis li għandek iżżid aktar informazzjoni.
Fi żmien 14-il jum minn meta tirċievi l-formola tal-applikazzjoni, il-qorti għandha tgħaddi kopja tagħha, flimkien mal-formola tat-tweġiba, lill-konvenut.
Il-konvenut irid jimla l-parti tiegħu tal- formola tat-tweġiba fi żmien 30 jum.
Il-qorti għandha tibgħatlek kopja ta' kwalunkwe tweġiba fi żmien 14-il jum.
Il-qorti għandha 30 jum wara li tirċievi t-tweġiba tal-konvenut (jekk ikun il-każ) biex:
tagħti sentenza dwar it-talba żgħira
titlob aktar dettalji bil-miktub mingħand kwalunkwe waħda mill-partijiet (inti jew il-konvenut)
issejjaħ il-partijiet għal seduta orali (għas-seduti orali l-ebda avukat ma jkun preżenti)
Ir-riżultat tat-talba u l-infurzar
L-awtoritajiet tal-infurzar jimplimentaw id-deċiżjoni billi jsegwu r-regoli nazzjonali.
Qorti tista' biss tirrifjuta li tinforza s-sentenza jekk din tkun inkompatibbli ma' sentenza preċedenti bejn il-kumpanija tiegħek u l-konvenut dwar l-istess kwistjoni.
Is-sentenza se tkun valida għall-pajjiżi kollha tal-UE, ħlief għad-Danimarka.
Tgħallem aktar dwar il-Proċedura Ewropea għal Talbiet Żgħar
Tista' taqra aktar dwar kif tagħmel talba fil- gwida għall-utent komprensiva.